*Projekts*

**Līdzdarbības līgums Nr.2.5.-8-\_\_\_\_**

Par atsevišķu valsts pārvaldes uzdevumu veikšanu dejas jomā

# Rīgā   2020.gada \_\_\_.februārī

**Latvijas Republikas Kultūras ministrija**,reģistrācijas Nr.90000042963, juridiskā adrese: K.Valdemāra iela 11a, Rīga, LV – 1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums”rīkojasvalsts sekretārs **Dace Vilsone**, no vienas puses, un

**Biedrība „Latvijas Dejas informācijas centrs”**, reģistrācijas Nr.40008265187, juridiskā adrese: Ezera iela 7, Lādezers, Limbažu pagasts, Limbažu novads, LV – 4011, (turpmāk – *Pilnvarotā institūcija*), kuras vārdā saskaņā ar statūtiem rīkojas valdes priekšsēdētāja **Inta Balode**, no otras puses, turpmāk kopā saukti Puses, bet katrs atsevišķi – Puse,

saskaņā ar Valsts pārvaldes iekārtas likuma 49.panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.1. un 4.2.punktu,

ņemot vērā Kultūrpolitikas pamatnostādņu 2014. – 2020.gadam „Radošā Latvija” (apstiprinātas ar Ministru kabineta 2014.gada 29.jūlija rīkojumu Nr.401) 5.1.nodaļas „Kultūras kapitāla saglabāšana un attīstība, sabiedrībai līdzdarbojoties kultūras procesos” 5.1.6.apakšnodaļas „Prioritātes rīcības virzienu ietvaros veicamie uzdevumi un aktivitātes” 4.rīcības virziena „Cilvēkresursu attīstība un efektīva kultūrpārvaldība” 4.1.uzdevuma „Radīt labvēlīgus apstākļus kultūras jomā strādājošajiem un viņu darba novērtējumam” ietvaros noteikto 4.1.3.pasākumu „Pilnveidot atzinības un apbalvojumu sistēmu par nozīmīgiem sasniegumiem kultūrā nacionālajā un starptautiskajā līmenī visās nozarēs”,

ņemot vērā MINISTRIJAS izsludinātā konkursa „Par atsevišķu valsts pārvaldes uzdevumu veikšanu dejas jomā” rezultātus, noslēdz šādu līdzdarbības līgumu (turpmāk – Līgums):

1. **Līguma priekšmets**
	1. MINISTRIJA deleģē *Pilnvarotajai institūcijai* veiktšādus valsts pārvaldes uzdevumus dejas jomā (turpmāk – Pārvaldes uzdevumi):
		1. veikt Latvijas profesionālo un amatierkolektīvu uzvesto dejas jauniestudējumu novērtējumu izvērtēšanas perioda ietvaros:
			1. uzsākot jaunu izvērtēšanas periodu, izveidot žūrijas komisiju dejas jauniestudējumu izvērtēšanai un nodrošināt pastāvīgu žūrijas komisijas darbu izvērtēšanas perioda ietvaros saskaņā ar Dejas balvas nolikumu;
			2. izvērtēšanas perioda beigās iesniegt MINISTRIJĀ žūrijas komisijas izvērtēšanas perioda ietvaros veikto dejas jauniestudējumu mākslinieciskās kvalitātes novērtējumu (pretendentu sarakstu nolikumā iekļautajās nominācijās);
		2. veicināt dejas mākslas nozares mākslinieciskās kvalitātes celšanu un sabiedrības izpratni un interesi par dejas mākslas nozares sasniegumiem:
			1. nodrošināt informācijas pieejamību sabiedrībai par uzvesto dejas jauniestudējumu novērtējuma procesu;
			2. nodrošināt informācijas pieejamību sabiedrībai par dejas mākslinieku sasniegumiem dejas mākslā;
			3. organizēt un veicināt dejas mākslinieku godināšanas un apbalvošanas procesus izvērtēšanas perioda noslēgumā Dejas balvas ietvaros par izciliem sasniegumiem dejas mākslā;
			4. uzturēt un attīstīt Dejas balvas tīmekļvietni [www.dejasbalva.lv](http://www.dejasbalva.lv), nodrošināt komunikāciju un publicitāti plašsaziņas līdzekļos un sociālajos medijos par Dejas balvu;
		3. atlasīt un uzkrāt aktuālo informāciju un veicināt informācijas apriti dejas jomā par konkrētiem pasākumiem, sadarbības projektiem, izglītības, finansējuma u.c. iespējām Latvijas dejas nozares pārstāvjiem;
		4. veicināt Latvijas dejas mākslas starptautisko atpazīstamību un Latvijas dejas mākslas nozares profesionāļu iesaisti starptautiskajos projektos Latvijā un ārvalstīs.
	2. Pārvaldes uzdevumu veikšanas laiks ir 2020., 2021. un 2022.gads.
	3. Pārvaldes uzdevumu veikšanas vieta ir Latvija un ar Pārvaldes uzdevumu veikšanu saistītās ārvalstis.
2. **Valsts pārvaldes uzdevumu izpildes kārtība un sasniedzamie rezultāti**
	1. *Pilnvarotā institūcija* apņemas veikt Latvijas profesionālo un amatierkolektīvu uzvesto dejas jauniestudējumu novērtējumu izvērtēšanas perioda ietvaros:
		1. uzsākot jaunu izvērtēšanas periodu, izveidot žūrijas komisiju uzvesto dejas jauniestudējumu izvērtēšanai un nodrošināt pastāvīgu žūrijas komisijas darbu vērtēšanas perioda ietvaros saskaņā ar Dejas balvas nolikumu;
		2. vērtēšanas perioda beigās iesniegt MINISTRIJĀ žūrijas komisijas veikto dejas jauniestudējumu mākslinieciskās kvalitātes novērtējumu vērtēšanas perioda ietvaros (pretendentu sarakstu nolikumā iekļautajās nominācijās).
	2. *Pilnvarotā institūcija* apņemas veicināt dejas mākslas nozares mākslinieciskās kvalitātes celšanu un sabiedrības izpratni un interesi par dejas mākslas nozares sasniegumiem:
		1. nodrošināt informācijas pieejamību sabiedrībai par uzvesto dejas jauniestudējumu novērtējuma procesu un par dejas mākslinieku sasniegumiem dejas mākslā, katru gadu organizējot vismaz 2 (divus) dejas ekspertu domu apmaiņas pasākumus (konference, preses konference, publiska diskusija);
		2. nodrošināt informācijas pieejamību sabiedrībai par apbalvoto dejas profesionāļu sasniegumiem, sniedzot informāciju plašsaziņas līdzekļiem, dejas nozares profesionāļiem un pēc pieprasījuma citiem interesentiem;
		3. organizēt un veicināt dejas mākslinieku godināšanas un apbalvošanas procesus izvērtēšanas perioda noslēgumā Dejas balvas ietvaros par izciliem sasniegumiem dejas mākslā;
		4. uzturēt un attīstīt Dejas balvas tīmekļvietni [www.dejasbalva.lv](http://www.dejasbalva.lv) (nodrošināt tīmekļvietnes platformas un satura vadības sistēmas uzturēšanu, atjaunināšanu, atbildēt par tās drošību, regulāri tajā publicēt aktuālo informāciju u.tml.), nodrošināt komunikāciju un publicitāti plašsaziņas līdzekļos un sociālajos medijos par Dejas balvu.
	3. *Pilnvarotā institūcija* apņemas atlasīt un uzkrāt aktuālo informāciju un veicināt informācijas apriti dejas jomā, regulāri tīmekļvietnē ievietojot informāciju (pastāvīgi, ne mazāk kā 2 (divas) informācijas vienības mēnesī) par:
		1. uzvesto dejas jauniestudējumu novērtējuma procesu un aktuālo informāciju par dejas nozares sasniegumiem;
		2. konkrētiem pasākumiem, sadarbības projektiem, izglītības, finansējuma u.c. iespējām Latvijas dejas nozares pārstāvjiem.
	4. ***Pilnvarotā institūcija* apņemas veicināt Latvijas dejas mākslas starptautisko atpazīstamību un Latvijas dejas mākslas nozares profesionāļu iesaisti starptautiskajos projektos Latvijā un ārvalstīs, īstenojot vismaz 2 (divus) projektus gadā.**
	5. ***Pilnvarotā institūcija* apņemas** iekļaut visos ar finansējuma mērķi saistītajos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
	6. Pārvaldes uzdevumu veikšanas izmaksas tiek segtas no MINISTRIJAS piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* šajā Līgumānoteikto papildu rezultatīvo rādītāju sasniegšanai var piesaistīt līdzekļus no citiem finanšu avotiem: sadarbības partneriem, ārvalstu fondiem un starptautiskām kultūras organizācijām.
3. **Savstarpējo norēķinu kārtība**
	1. MINISTRIJA, pamatojoties uz likumu „Par valsts budžetu 2020.gadam”, valsts budžeta apakšprogrammas 19.07.00 „Mākslas un literatūra” finanšu līdzekļu sadales komisijas 2019.gada 20.decembra sēdes protokolu Nr.1 un kultūras ministra 2019.gada 20.decembrī apstiprināto tāmi, un konkursa komisijas 2020.gada 6.februāra lēmumu, piešķir *Pilnvarotajai institūcijai* finansējumu **30 000,00 *euro*** (trīsdesmit tūkstoši *euro*, 00 centi) apmērā saskaņā ar šim Līgumam pievienoto Pārvaldes uzdevumu īstenošanai nepieciešamo izdevumu tāmi (Līguma pielikums Nr.1) Pārvaldes uzdevumu īstenošanai un rezultatīvo rādītāju sasniegšanai 2020.gadā.
	2. MINISTRIJA finansējumu Pārvaldes uzdevumu īstenošanai 2020.gadā pārskaita uz *Pilnvarotās institūcijas* atvērto kontu Valsts kasē 10 (desmit) darba dienu laikā pēc Līguma abpusējas parakstīšanas.
	3. Puses apņemas likumā par valsts budžetu 2021. un 2022.gadam Pārvaldes uzdevumu īstenošanai pieejamā finansējuma ietvaros ne vēlāk kā 2 (divu) mēnešu laikā no likuma par valsts budžetu kārtējam gadam izsludināšanas noslēgt atsevišķus finansēšanas līgumus par 2021. un 2022.gadā sasniedzamo rezultatīvo rādītāju apjomu un finansējumu.
	4. Ja, izlietojot šā Līguma 3.1.punktā norādīto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevumu īstenošanai nepieciešamo izdevumu tāmē (Līguma pielikums Nr.1) pa izdevumu pozīcijām vairāk kā 10% no attiecīgajā tāmes izdevumu pozīcijā norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
	5. *Pilnvarotā institūcija* ne vairāk kā25% no Pārvaldes uzdevumuīstenošanaipiešķirtā finansējuma drīkst izlietotPārvaldes uzdevumu īstenošanai nepieciešamo administratīvo izmaksu segšanai.
	6. Ja tiek izdarīti grozījumi likumā par  valsts budžetu kārtējam gadam vai citos normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.

**4.  Pārskatu sniegšanas un darbības kontroles kārtība**

* 1. *Pilnvarotajai institūcijai* deleģēto Pārvaldes uzdevumu izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.
	2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīta ar Pārvaldes uzdevumu izpildi.  *Pilnvarotās institūcija*s pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informāciju par Pārvaldes uzdevumu izpildi.
	3. *Pilnvarotā institūcija* ne vēlāk kā līdz Līguma izpildes perioda katra kalendārā gada 31.janvārim iesniedz MINISTRIJĀ pārskatu par Pārvaldes uzdevuma izpildi un piešķirtā valsts budžeta finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma pielikums Nr.2), kurai pievienojamas darījumu apliecinošu dokumentu kopijas, tai skaitā Valsts kases konta izdrukas.
	4. Pārvaldes uzdevumu veikšanai nepieciešamie izdevumi tiek veikti tikai no *Pilnvarotās institūcijas*atvērtā konta Valsts kasē. Ja Pārvaldes uzdevumu veikšanai nepieciešams veikt izdevumus no komercbankas konta, *Pilnvarotā institūcija* šādus izdevumus pirms to veikšanas saskaņo ar MINISTRIJU.
1. **Autortiesības**
	1. MINISTRIJA iegūst neatsaucamas, teritoriāli neierobežotas, trešajām personām nododamas (sublicencējamas) šā Līguma izpildes ietvaros radīto ar autortiesībām aizsargāto darbu un blakustiesību objektu, tai skaitā Dejas balvas tīmekļvietnē [www.dejasbalva.lv](http://www.dejasbalva.lv) ievietotā satura, neekskluzīvās izmantošanas tiesības (vienkāršo licenci) attiecībā uz visiem to izmantošanas veidiem, tostarp tiesības publiskot, publicēt un publiski izpildīt, izplatīt, padarīt darbus un objektus pieejamus sabiedrībai tādējādi, ka tiem var piekļūt individuāli izraudzītā vietā un individuāli izraudzītā laikā, iznomāt, izīrēt vai publiski patapināt darbus un objektus, tieši vai netieši, īslaicīgi vai pastāvīgi reproducēt, nodot jebkādā veidā trešajām personām, veikt labojumus, bet ne tikai. Vienkāršā licence MINISTRIJAI tiek izsniegta uz visu laiku, kamēr attiecīgie darbi un blakustiesību objekti ir aizsargājami atbilstoši Autortiesību likumam.
	2. *Pilnvarotā institūcija* ir atbildīga par visām tiesiskajām attiecībām, kas radušās saistībā ar trešo personu pieaicināšanu šā Līguma izpildei vai to intelektuālā īpašuma objektu izmantošanu šā Līguma izpildes ietvaros, tai skaitā, bet ne tikai – tiesiskajām attiecībām, kas izriet no autortiesību, blakustiesību vai citu intelektuālā īpašuma tiesību objektu atļautas vai neatļautas izmantošanas. Ja šādu trešo personu pretenzijas saņem MINISTRIJA vai personas, kurām MINISTRIJA ir nodevusi tiesības izmantot šā Līguma ietvaros radītos darbus un blakustiesību objektus, *Pilnvarotā institūcija* patstāvīgi risina šādas domstarpības par saviem līdzekļiem un uz sava rēķina. *Pilnvarotā institūcija* atlīdzina MINISTRIJAI vai personām, kurām MINISTRIJA ir nodevusi tiesības izmantot šā Līguma ietvaros radītos darbus un blakustiesību objektus, tiešos un netiešos zaudējumus, kas tām radušies iepriekš minēto trešo personu pretenziju dēļ.

**6.  Personas datu apstrāde**

* 1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
	2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
	3. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
	4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
	5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.
1. **Pušu atbildība**
	1. *Pilnvarotā institūcija* apņemas izlietot piešķirto finansējumu tikai Pārvaldes uzdevumu veikšanai. *Pilnvarotā institūcija* ir atbildīga par Latvijas Republikas saistošo normatīvo aktu ievērošanu, izlietojot piešķirto finansējumu.
	2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
	3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
	4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.
2. **Nepārvarama vara**
	1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
	2. Pusei, kuras saistību izpildi kavē šā Līguma 8.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.
3. **Līguma spēkā stāšanās kārtība, grozīšana un izbeigšana**
	1. Līgums stājas spēkā ar tā abpusējas parakstīšanas dienu un ir spēkā līdz 2022.gada 31.decembrim vai līgumsaistību pilnīgai izpildei.
	2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
	3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
	4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.
	5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:
		1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;
		2. *Pilnvarotā institūcija* veic darbības, kas kaitē vai var kaitēt nākotnē MINISTRIJAS tēlam vai darbībai;
		3. *Pilnvarotā institūcija* pārkāpj citus šā Līguma noteikumus vai normatīvos aktus;
		4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;
		5. šā Līguma noteikumi zaudē spēku atbilstoši normatīvajiem aktiem.
	6. *Pilnvarotā institūcija* ne vēlāk kā 5 (piecu) darba dienu laikā pēc Līguma izbeigšanas:
		1. atmaksā valsts budžetā neizlietotos finanšu līdzekļus;
		2. nodod MINISTRIJAI visu ar Pārvaldes uzdevumu veikšanu saistīto izstrādāto dokumentāciju un informāciju;
		3. nodod neekskluzīvās izmantošanas tiesības (vienkāršo licenci) uz Līguma izpildes ietvaros radītiem ar autortiesībām aizsargātiem darbiem un blakustiesību objektiem, tai skaitā Dejas balvas tīmekļvietnē [www.dejasbalva.lv](http://www.dejasbalva.lv) ievietoto saturu;
		4. iesniedz MINISTRIJAI Līguma izpildes pārskatu.
4. **Citi noteikumi**
	1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.
	2. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti, telefona numuri, e-pasta adreses u.c., tad tā par to ne vēlāk kā 3 (trīs) dienu laikā paziņo rakstiski otrai Pusei.
	3. Visus strīdus un domstarpības, kas varētu rasties, izpildot Pārvaldes uzdevumus, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
	4. Līgums ar  2 (diviem) pielikumiem sastādīts 2 (divos) eksemplāros latviešu valodā, katrs uz 11 (vienpadsmit) lapām, pa 1 (vienam) eksemplāram katrai Pusei. Abiem Līguma eksemplāriem ir vienāds juridiskais spēks.
5. **Pušu juridiskās adreses un rekvizīti**

|  |  |  |
| --- | --- | --- |
| **Latvijas Republikas Kultūras ministrija** K.Valdemāra iela 11a, Rīga, LV-1364Reģ. Nr. 90000042963Valsts kase Kods: TRELLV22Konts: LV17TREL2220511045000\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Biedrība „Latvijas Dejas informācijas centrs”** Ezera iela 7, Lādezers, Limbažu pagasts, Limbažu novads, LV-4011Reģ. Nr.40008265187Valsts kase Kods: TRELLV22 Konts: LV23TREL990424800100B\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
|  D.Vilsone |  I.Balode |  |

Pielikums Nr.1

2020.gada \_\_\_.februāra

 līdzdarbības līgumam Nr.2.5.-8-\_\_\_\_

**Biedrības „Latvijas Dejas informācijas centrs”**

**valsts pārvaldes uzdevumu īstenošanai nepieciešamo**

**izdevumu tāme 2020.gadam**

|  |  |  |
| --- | --- | --- |
| **Nr.p.k.** | **Pozīcijas nosaukums** | **Kopējās izmaksas (*euro*)** |
| **1.** | **Finansējums valsts pārvaldes uzdevumu īstenošanas ietvaros plānotajiem pasākumiem** | **22 500,00** |
| **1.1.** | **Žūrijas darba nodrošināšanas izmaksas** | **6 600,00**  |
| 1.1.1. | Žūrijas komisijas locekļu atlīdzība, tajā skaitā normatīvajos aktos paredzētie nodokļi | 4 800,00 |
| 1.1.2. | Transporta izdevumi žūrijas braucieniem uz reģioniem, organizatoriskas izmaksas, ieejas biļetes | 1 800,00 |
| **1.2.** | **Informācijas uzkrāšanas un izplatīšanas izmaksas** | **10 500,00** |
| 1.2.1. | Informatīvo materiālu veidošanas izmaksas | 5 100,00 |
| 1.2.2 | Informatīvo materiālu izplatīšanas izmaksas | 3 000,00 |
| 1.2.3. | Tīmekļvietnes (tajā skaitā [www.dejasbalva.lv](http://www.dejasbalva.lv)) uzturēšanas un aktualizēšanas izmaksas | 2 400,00 |
| **1.3.** | **Starptautisko projektu dejas mākslas jomā īstenošanas izmaksas** | **5 400,00** |
| 1.3.1. | Transporta, uzturēšanās un dalības izmaksas Latvijas pārstāvjiem un ārvalstu viesiem | 5 400,00 |
| **2.** | **Valsts pārvaldes uzdevumu īstenošanai nepieciešamās administratīvās izmaksas**  | **7 500,00** |
| 2.1. | Valsts pārvaldes uzdevumu vadība un koordinēšana (atlīdzība, tajā skaitā normatīvajos aktos paredzētie nodokļi) | 4 800,00 |
| 2.2. | Grāmatvedības u.c. nodrošinājums | 1 800,00 |
| 2.3. | Darba tehniskais nodrošinājums (programmatūra, dators) | 900,00 |
| **Kopā** | **30 000,00** |

|  |  |
| --- | --- |
| **Latvijas Republikas Kultūras ministrija** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Biedrība „Latvijas Dejas informācijas centrs”** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|           D.Vilsone |  I.Balode |

Pielikums Nr.2

2020.gada \_\_\_.februāra

 līdzdarbības līgumam Nr.2.5.-8-\_\_\_\_

**PĀRSKATS / ATSKAITE**

**PAR ATSEVIŠĶU VALSTS PĀRVALDES UZDEVUMU VEIKŠANU**

**Sastādīts 2 (divos) eksemplāros**

**no kuriem viens eksemplārs glabājas pie finansējuma saņēmēja, otrs Kultūras ministrijā**

|  |  |
| --- | --- |
| Saskaņā ar LĪDZDARBĪBAS LĪGUMU Nr. |  |
| starp Kultūras ministriju un |
|  |
| (finansējuma saņēmēja nosaukums) |
|  |
| (adrese, tālrunis) |
| iesniedz atskaiti par līguma izpildi | no | Datums | Mēnesis | Gads | līdz | Datums | Mēnesis | Gads |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| Nr.p.k. | Rezultatīvais rādītājs | Plānotais skaits | Izpildītais skaits | Pamatojums rezultatīvo rādītāju sasniegšanai, nesasniegšanai vai pārsniegšanai | Pievienotie dokumenti vai norāde uz interneta mājas lapām, kas apliecina rezultatīvo rādītāju sasniegšanu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Kultūras ministrijas piešķirtais valsts budžeta finansējums | *euro* | ir izlietots sekojoši:  |

|  |  |  |  |  |  |
| --- | --- | --- | --- | --- | --- |
| Nr.p.k. | Izdevumu tāmes pozīcijas nosaukums  | Kopējās izmaksas *euro* | Maksājuma uzdevuma Nr. un izmaksas saņēmējs (atskaitei jāpievieno visas minētās Valsts kases konta izdrukas) | Izmaksas datums | Fakts(IzmaksasSumma) *euro* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Pavisam kopā: | *euro* | (                                              ) |
|  | Summa vārdiem |

Apstiprinu, ka Kultūras ministrijas piešķirtais valsts budžeta finansējumsizlietots atbilstoši Latvijas Republikas normatīvajiem aktiem un līgumā paredzētajiem mērķiem, kā arī finanšu dokumentācija tiks saglabāta 5 (piecus) gadus no šīs atskaites iesniegšanas Kultūras ministrijā.

|  |  |
| --- | --- |
|  |  |
| (finansējuma saņēmēja vadītāja paraksts) | (vārds, uzvārds) |
|  |  |
| (finansējuma saņēmēja galvenā grāmatveža paraksts) | (vārds, uzvārds) |
| Datums | Mēnesis | Gads |  | Vieta | z.v. |
|  |  |  |  |  |